தமிழக அரசர் விழா
'''அரசர் விழாக்கள்''', பொதுவும் சிறப்பும் என இருபாற்படும் அவற்றுட் பொதுவாவன:
 
 ==தொல்காப்பியம் குறிப்பிடும் அரசு வழா==
 
 :பிறந்த நாளில் கொண்டாடப்படுவது பெருமங்கலம்
 :பகைவரை வென்று சிறந்த நாளில் கொண்டாடப்படுவது - சிறந்த மண்ணுமங்கலம்
 :மக்களுக்கு நல்-நிழல் தந்து காப்பதைக் காட்டும் விழா - குடைநிழல் மரபு
 :கொடியவரை வெல்லும் வாளைக் கழுவுவது - வாள்மங்கலம்
 :கோட்டை வெற்றிக்குப் பின் குளியலாடுவது - மண்ணுமங்கலம் &lt;ref&gt;தொல்காப்பியம் புறத்திணையியல் 30&lt;/ref&gt;
 
 ==மண்ணு மங்கலம்==
 [[அரசன்]] முதன் முறையாக முடிசூடும் போதும், ஆண்டுதொறும் வரும் முடிசூடிய நாளிலும், கொண்டாடப்பெறும் விழா, மண்ணுமங்கலம் ஆகும். அது நீராடி முடிசூடும் மங்கல வினையாதலால் மண்ணுமங்கலம் எனப்பட்டது. மண்ணுதல்-நீராடுதல். [[தொல்காப்பியர்]] இதனைச் '''சிறந்த சீர்த்தி மண்ணுமங்கலம்''' என்பர்(1037)
 
 உழிஞைப் [[போர்|போரில்]], மதிற்கண் ஓரரசன் மற்றோரரசனைக்  கொன்று அவன் முடிக்கலம் முதலியன கொண்டு, பட்டவேந்தன் பெயரால் முடிபுனைந்து [[நீர்|நீராடும்]] மங்கலம், 'குடுமி கொண்ட மண்ணுமங்கலம்' ([[தொல்காப்பியம்]]1014) எனப்படும். அது அகத்தோன் மண்ணுமங்கலமும் புறத்தோன் மண்ணுமங்கலமும் என இருவகை.
 மாற்றரசன் மதிலையழித்துக் [[கழுதை]]யே[[ஏர்|ரால்]] உழுது வெள்ளை[[வரகு]]ங் கொள்ளுங் கவடியும் வித்தி, அமங்கலமாயின் செய்த வெற்றிவேந்தன். அவற்றிற்குக் கழுவாயாக நீராடும் மங்கலம், 'மன்னெயில் அழித்த மண்ணு மங்கலம்' (தொல்.1037 )எனப்படும்
 
 ==பெருமங்கலம்== 
 [[ஆண்டு]]தொறுங் கொண்டாடப் பெறும் அரசன் பிறந்தநாட் கொண்டாட்டம் பெருமங்கலம் ஆகும்.அது பெருநாள் எனவும்படும். அதில், அரசன் [[உயிர்]]களிடத்துக் காட்டும் அருட்கறிகுறியாகத் தூய வெள்ளணி யணிந்து, சிறைப் பட்டவரை விடுதலை செய்து, கொலையுஞ் செருவும் ஒழிந்து, இறைதவிர்தலும் தானஞ் செய்தலும் பிறவும் மேற்கொள்வது வழக்கம்.
 
 ==வெற்றி விழா==
 அரசன் போரில் பெற்ற வெற்றியைத் தன்னகரிலாயினும், மாற்றான் [[நகரம்|நகரிலா]]யினும், ஈரிடத்துமாயினும், கொண்டாடுவது வெற்றிவிழாவாகும். இதையொட்டி, அம்பலம் [[பொன்]]வேய்தல் திருவீதியமைத்தல் முதலிய திருப்பணிகளும், துலாபாரம் இரணிய கருப்பம் முதலிய தானங்களும், செய்வது வழக்கம்.
 
 ==மகப்பேற்று விழா==
 அரசனுக்குப் பிள்ளை பிறந்தபோது கொண்டாடப்படும் விழா மகப்பேற்று விழாவாகும். [[பெண்]] மகப்பேற்றினும் [[ஆண்]] மகப்பேறும், ஆண் மகப்பேற்றிலும் பட்டத்திற்குரிய முதன் மகற்பேறும், சிறப்பாகக் கொண்டாடப்பெறும்.
  
 ==அரங்கேற்று விழா==
 முத்தமிழும் ஓரிரு தமிழும் பற்றி நூலியற்றிய ஆசிரியர், அரங்கேற்றியதைக் கொண்டாடும் விழா அரங்கேற்று விழாவாகும். அரங்கேறிய புலவரை வெண்பட்டணிவித்து யானை மேலேற்றி நகர்வலம் வருவித்து, அவருக்குச் சிறந்த பரிசும் சின்னமும் முற்றூட்டும் அளிப்பது அரசர் வழக்கம்.
 
 ==நடுகல் விழா==
 [[File:Monument-India-TamilWord21.jpg|210px|நடுகல்-மாதிரிப்படம்|thumb|right]]
 போரில்பட்ட சிறந்த மறவர்க்குக் கல்நடும் விழா நடுகல் விழாவாகும்.
 
 ==பத்தினி விழா==
 சிறந்த பத்தினிப் பெண்ணுக்கு, அவள் இறந்தபின் கல் அல்லது [[சிலை]] நாட்டும் விழா பத்தினி விழாவகும். இனி, சிறப்பாவன: பஃறுளி நெடியோன் எடுத்து முந்நீர் விழாவும், [[முசுகுந்தன்|முசுகுந்தனும்]] [[நெடுமுடிக்கிள்ளி]] வரைப்பட்ட அவன் வழியினரும்  கொண்டாடிய [[இந்திர விழா]]வும், [[|முதலாம் இராசராச சோழன்|முதலாம் இராசராசன்]] பிறந்த நாளிற் கொண்டாடப்பட்ட [[சதயத் திருவிழா]]வும், போன்றவை சிறப்பு விழாவாகும். (பழந்தமிழ்ஆட்சி)
 
 ==வெள்ளணி விழா==
 மன்னனின் முடிசூட்டு விழா வெள்ளணி விழா என்ற பெயரில் கொண்டாடப்பட்டது. இவ்விழாவில் விவசாயிகள், புலவர்கள் போன்றவர்களுக்கு தானங்கள் கொடுக்கப்பட்டன.&lt;ref&gt;''அடித்தளை நீக்கும் வெள்ளணி யாமெனும்&lt;br /&gt;
 தொடுப்பேர் உழவ ரோதைப் பாணியும்''
 ::சிலம்பு-வஞ்சிக்காண்டம்-நீர்ப்படைக் காதை&lt;/ref&gt;&lt;ref&gt;''கள்ளமர் கோதையர் வெள்ளணி விழவில்
 ஐங்கணைக் கிழவன் காட்சியுள் மகிழ''
 ::கல்லாடம் 22 பிறை தொழுகென்றல்
 &lt;/ref&gt; கம்பராமாயணத்தில் வரும் ''வெள்ளணி ஒத்த'' என்ற வரியைக்கொண்டு கம்பர் காலத்திலும் இவ்விழா வெள்ளணி என்றே கூறப்பட்டது என்பதை அறியலாம்.&lt;ref&gt;வள் உறை வயிர வாள் மகர கேதனன்&lt;br /&gt;
 வெள்ளணி ஒத்தது - வேலை ஞாலமே.
 ::கம்பராமாயணம்-பால காண்டம்-உண்டாட்டுப் படலம்&lt;/ref&gt;
 
 ==மேற்கோள்கள்==
 {{Reflist}}
 
 ==ஆதாரம்==
 *மின்னூல் பக்கங்கள்227,228.[http://www.noolaham.org/wiki/index.php?title=%E0%AE%A4%E0%AF%87%E0%AE%B5%E0%AE%A8%E0%AF%87%E0%AE%AF%E0%AE%AE%E0%AF%8D-1 தேவநேயம்1(நூலகம்)] {{Webarchive|url=https://web.archive.org/web/20120309083311/http://www.noolaham.org/wiki/index.php?title=%E0%AE%A4%E0%AF%87%E0%AE%B5%E0%AE%A8%E0%AF%87%E0%AE%AF%E0%AE%AE%E0%AF%8D-1 |date=2012-03-09 }}
 
 [[பகுப்பு:விழாக்கள்]]